《丁巳正月二十日香山生日集十发盦用香山喜入新年韵分赋》
清代·何廷俊

摇落关河几旧臣，新年诗酒过中旬。移情海水曲中趣，照眼花枝劫外身。

洛社衣冠追往事，长沙风景聚骚人。斋名天鹿瓶梅吐，好访桃源洞口春。

作者简介：何廷俊，字少仙，号潜园，昆明人。光绪丙子举人，历官河南彰卫怀道。有《潜园诗草》。